Eronda yadrochi olimlar haqidagi ma’lumotlarni Isroil maxsus xizmatiga taqdim etgan shaxs o‘limga hukm qilindi

Eron sudi mamlakat yadrochi olimlari haqidagi ma’lumotlarni Isroil maxsus xizmatiga taqdim etgani uchun Ahmadrizo Jaloliyni oliy jazoga hukm qildi. Bu haqda Tehron bosh prokurori Abbos Davlatobodiy ma’lum qildi, deb xabar beradi EADaily.

Ulardan bir qismi keyinchalik “Mossad” josuslari tomonidan o‘ldirilgandi. 
“Mazkur shaxs ilmiy unvonga ega va yadro tibbiyoti sohasida mutaxassis hisoblanadi. Uning turmush o‘rtog‘i Eron atom energiyasi tashkilotida ekspert bo‘lib ishlagan va ayni paytda bo‘shatilgan. Ayblanuvchilar tashkilot va mudofaa vazirligidagi rahbar shaxslar, shuningdek, ushbu muassasalar amalga oshiradigan ayrim loyihalar haqida ‘Mossad’ zobitlariga ma’lumotlar yetkazganini tan olib, tegishli ko‘rsatmalar berdi”, — dedi Davlatobodiy.